

 REPUBLIKA HRVATSKA

SPLITSKO-DALMATINSKA ŽUPANIJA

 GRAD OMIŠ

 **Gradsko vijeće**

KLASA: 021-05/21-01/05

URBROJ: 2181-7-03/5-22-11

Omiš, 14. rujna 2022.

**Z A P I S N I K**

o radu 11. sjednice Gradskog vijeća Grada Omiša

održane 14. rujna 2022. godine u Omišu, Trg K. Tomislava 6 – Hotel Plaža

Započeto u 19.00 sati.

Vrši se tonski zapis tijeka sjednice.

Zapisnik se sačinjava na temelju tonskog zapisa.

Voditeljica zapisnika: Ružica Jerčić

NAZOČNI ČLANOVI VIJEĆA:

1. Zvonko Močić, dr. med.
2. Simona Jurjević, dipl.uč.
3. Nikola Tijardović, bacc.fizio.
4. Ivan Medić
5. Sanja Ilić, prof.(od t. 3.)
6. Josip Banović, dr.med.
7. Petar Bulić, dipl.iur.
8. Tomislav Bartulović
9. Karlo Vukasović, bacc.oec.
10. Zdravka Šodan
11. dr.sc. Dino Belošević

NENAZOČNI ČLANOVI VIJEĆA:

1. Lovrenka Kovačić Bućan, dipl.iur.
2. Tihana Barišić Marunčić, dr.med.
3. Tomislav Bartulović
4. Ivo Bradarić

OSTALI NAZOČNI:

1. Ivo Tomasović, dipl.oec., gradonačelnik

2. Žarko Kovačić, dipl.ing. zamjenik gradonačelnika

4. Stipe Žuljević Mikas, dipl.ing. pročelnik UO za KSD,UP i ZO

5. Đeki Stanić, dipl.iur., pročelnik UO za gospodarstvo i društvene djelatnosti

6. Mate Sovulj, dipl.ing., upravitelj Vlastitog pogona

7. Meri Smailagić,dipl.oec. voditeljica odsjeka za proračun

8. Leonardo Ljubičić, dipl.ing. direktor „Peovica“ d.o.o. Omiš

Neki vijećnici su tijekom sjednice napuštali prostoriju i vraćali se. Predsjedavatelj je kontinuirano skrbio o potrebnom kvorumu za nesmetano održavanje sjednice.

Predsjedavatelj je predložio dnevni red kao u dostavljenim materijalima te je nakon glasovanja utvrđeno da je jednoglasno sa 10 glasova ZA usvojen slijedeći

**d n e v n i r e d**

1. Usvajanje zapisnika o radu 10. sjednice Gradskog vijeća Grada Omiša
2. Vijećnički upiti
3. Prijedlog Odluke o donošenju Izmjena i dopuna Urbanističkog plana uređenja naselja Pisak (II)
4. Prijedlog Izmjena i dopuna proračuna Grada Omiša za 2022.godinu
5. Prijedlog Odluke o izmjeni Odluke o izvršenju Proračuna Grada Omiša za 2022. g.
6. Prijedlog Odluke o zaduženju Grada Omiša za projekt modernizacije i rekonstrukcije javne rasvjete energetski učinkovitijom rasvjetom
7. Prijedlog Odluke o načinu pružanja javne usluge sakupljanja komunalnog otpada na području Grada Omiša
8. Prijedlog Odluke o dopuni Odluke o uređenju prometa na području Grada Omiša
9. Prijedlog Odluke o granicama mjesnih odbora na području Grada Omiša
10. Prijedlog Odluke o raspisivanju izbora za članove vijeća mjesnih odbora na području Grada Omiša
11. Prijedlog Odluke o osnivanju Vijeća za kulturu Grada Omiša
12. Prijedlog Zaključka o sklapanju aneksa br. 6. Ugovora o načinu i uvjetima sufinanciranja programa dječjeg vrtića „Čarobni pianino“ Split OJ Omiš
13. Prijedlog Zaključka o sklapanju dodatka br. 4. Sporazuma o načinu i uvjetima sufinanciranja programa predškolskog odgoja i obrazovanja s Općinom Zadvarje
14. Prijedlog Zaključka o sklapanju Sporazuma o načinu i uvjetima sufinanciranja programa predškolskog odgoja i obrazovanja s Općinom Brela
15. Izvješće o radu gradonačelnika za razdoblje siječanj-lipanj 2022.
16. Prijedlog Zaključka o prijedlogu za razrješenje i imenovanje mrtvozornika na području Grada Omiša

**Ad 1/**

USVAJANJE ZAPISNIKA O RADU 10. SJEDNICE GRADSKOG VIJEĆA GRADA OMIŠA

Na nacrt zapisnika o radu 10. sjednice Gradskog vijeća Grada Omiša nije bilo primjedbi te je nakon glasovanja utvrđeno da je jednoglasno sa 10 glasova ZA usvojen Zapisnik o radu 10. sjednice Gradskog vijeća Grada Omiša.

**Ad 2/**

VIJEĆNIČKI UPITI

**Karlo Vukasović** – nakon svake kiše dolazi do odrona na prometnici prema Zakučcu. Što se radi po pitanju izgradnje tunela Komorjak, koja je dinamika, kakva je komunikacija sa Hrvatskim cestama (u čijoj je to i ingerenciji)?

Gradonačelnik – što se tiče tunela Komorjak, Hrvatske ceste su od nas još tražile da isti uvrstimo u Prostorni plan. Budući da je sada izrada Prostornog plana Grada Omiša u tijeku, to ćemo i učiniti. Kroz slijedećih mjesec, dva dana bismo trebali imati konačan prijedlog Plana koji bi išao na javnu raspravu i tada ide u daljnju proceduru usvajanja. Sve te radnje bi trebale biti završene u prvom kvartalu 2023. godine i nakon donošenja plana bi Hrvatske ceste išle u projektiranje tunela. U idealnim uvjetima bi se to moglo početi raditi u 2024. godini. Hrvatske ceste su također u dva navrata i sanirale pokos (od sitnog kamenja), pa možemo ponovno zatražiti da to područje pregledaju i saniraju.

**Zvonko Močić** – kada će početi izgradnja drugog dijela mosta, odnosno kada će se zaustaviti promet tom prometnicom?

Gradonačelnik – prošli tjedan je bio na sastanku u Hrvatskim cestama i gradnja drugoj dijela mosta je započela, odnosno počeli su se slagati elementi za most. Plan je da početkom slijedeće godine most bude spojen. Zaustavljanje prometa će biti povremeno, prema potrebama gradnje.

**Dino Belošević** – problematika izgradnje pomoćnog nogometnog igrališta – poznato je da se tu ušlo u nekakav sudski proces koji će vjerojatno trajati ... Stoga predlaže da se prijeđe na jedan drugi projekt koji nema zakonskih prepreka, a možda bi po prioritetu bio i važniji od pomoćnog nogometnog igrališta. Radi se o projektu uređenja igrališta na Punti.

Natječaji u Županiji budu početkom godine pa bismo to trebali iskoristiti i budući da se projekt pomoćnog igrališta trenutno nalazi „pred zidom“ da energiju usmjerimo na ovaj drugi projekt. Podlogu (asfalt) bi svakako trebalo promijeniti (zamijeniti primjerenijom) jer je neadekvatna, svakako pitanje je može li se pripremiti dokumentacija za ovaj projekt i da krenemo u tu realizaciju?

Gradonačelnik – kolega Pezo je već prije pola godine također predložio da idemo u smjeru uređenja prostora na Punti, se pripreme radnje su krenule, da bismo se mogli prijaviti na eventualne natječaje u slijedećoj godini.

**Josip Banović** – na prošloj sjednici je pitao za mogućnost održavanja tematske sjednice - FDK Omiš, ima li novosti po tom pitanju?

Đeki Stanić – može se organizirati i okrugli stol ako se smatra da treba biti preokret u funkcioniranju FDK-a, sa ljudima koji poznaju ovu tematiku. Tu bi se iznijele sve mogućnosti i tek onda utvrdili planovi i programi budućeg rada Festivala.

**Josip Banović** – predlaže tematsku sjednicu, a vlast će definirati tko će biti prisutan.

**Petar Bulić** - najprije želi zahvaliti na izjednačavanju cijene pokazne karte za učenike iz Omiša i srednjih Poljica.

Traži da se pisano dostavi koliko je Grad Omiš u 2021. i 2022. godini povukao sredstava iz europskih fondova i po pitanju kojih programa.

Što se tiče projekta pomoćnog nogometnog igrališta – zaista nije za to to se olako odustane od ovog projekta. Apelira da se suprotstavljene strane još jednom sastanu, razgovaraju i pokušaju pronaći najbolje moguće rješenje. I projekt pomoćnog nogometnog igrališta i hotela su važni za grad i jedan ne isključuje drugoga tako da bi bilo potrebno naći rješenje.

**Ad 3/**

PRIJEDLOG ODLUKE O DONOŠENJU

IZMJENA I DOPUNA URBANISTIČKOG PLANA UREĐENJA NASELJA PISAK (II)

Gradonačelnik je dostavio prijedlog Odluke o donošenju Izmjena i dopuna Urbanističkog plana uređenja naselja Pisak (II), te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Gordana Radman, d.i.a., predstavnica tvrtke URBOS izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 10 glasova ZA donijeta

**O D L U K A**

**o donošenju Izmjena i dopuna Urbanističkog plana uređenja naselja Pisak (II)**

sa tekstom kao u prilogu ovog zapisnika oznake KLASA:350-01/17-01/12, URBOJ:2181-7-01/22-29.

**Ad 4/**

PRIJEDLOG IZMJENA I DOPUNA PRORAČUNA GRADA OMIŠA ZA 2022. GODINU

Gradonačelnik je dostavio prijedlog Izmjena i dopuna proračuna Grada Omiša za 2022. godinu, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Meri Smailagić, voditeljica odsjeka za proračun izvijestila je u ovom predmetu.

U otvorenoj raspravi sudjelovali su:

**Dino Belošević –** budući da se ipak radi o zaduženju od 15 milijuna kuna, moli pojašnjenje što to znači modernizacija poboljšanje i javne rasvjete i postoji li nekakva studija isplativosti, u koliko vremena će nam se ta investicija isplatiti?

Meri Smailagić– projekt bi se mogao realizirati do sredine 2023. godine. Radi se o dvije kreditne linije ESIF-a i HABOR-a, obje linije su povoljne sa malim kamatama i na rok od 10 godina. Ukupni mjesečni anuitet po obje linije bio bi cca 131.000,00 kuna.

Mate Sovulj – mi smo u startu napravili projekt modernizacije javne rasvjete koji je bio cca 10 milijuna kuna. Nakon izrade toga projekta, došlo se i do pitanja rješavanja problema još iz vremena kada je HEP upravljao sa javnom rasvjetom, naime svi ormari sa brojilima se nalaze u trafostanicama od kojih ključ imaju samo djelatnici HEP-a jer su isti u njihovom vlasništvu.

HEP je sada uveo i elektronske brave, više se nama ne dozvoljava ulazak u trafostanice, stoga smo mi napravili reviziju projekta i ovih 5 milijuna kuna bi bio za postavljanje naših trafostanica (200 trafostanica na području grada Omiša). Po našem projektu bi trebala ušteda biti do 65%. Iz ovoga projekta bi se u konačnici mogao napraviti i projekt smart citya, što bi u budućnosti značajno poboljšalo upravljanje resursima u gradu (svakoj lampi bi se mogla pojedinačno smanjiti intenzitet).

Gradonačelnik – nova rasvjeta bi imala i mogućnost smanjenja intenziteta čime bi se također postigle uštede.

**Petar Bulić –** koliko dugo se radi na ovom projektu, od kada? Je li mogao određeni iznos dobiti iz EU fondova da bi zaduženje Grada moglo biti manje?

Mate Sovulj – projekt se radi već duže vrijeme, već smo radili i reviziju projekta jer su se i cijene materijala povećale tako da sada imamo gotov projekt.

Što se tiče financiranja iz EU fondova to za ovakve projekte nije moguće jer takvi natječaji jednostavno nisu bili raspisivani u više godina unatrag.

Nakon zaključenja rasprave predsjedavatelj je prijedlog dao na glasovanje potom je utvrđeno da su jednoglasno sa 11 glasova ZA donijete

**IZMJENE I DOPUNE**

**Proračuna Grada Omiša za 2022. godinu**

sa tekstom ako u prilogu ovog zapisnika oznake KLASA:400-01/22-01/09, URBROJ:2181-7-03-01/1-22-1.

**Ad 5/**

PRIJEDLOG ODLUKE O IZMJENI I DOPUNI ODLUKE O IZVRŠAVANJU

PRORAČUNA GRADA OMIŠA ZA 2022.

Gradonačelnik je dostavio prijedlog Odluke o izmjeni Odluke o izvršenju proračuna Grada Omiša za 2022. godinu, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Meri Smailagić, voditeljica odsjeka za proračun i računovodstvo izvijestila je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA donijeta

**O D L U K A**

**o izmjeni i dopuni Odluke o izvršavanju proračuna Grada Omiša za 2022.godinu**

sa tekstom kao u prilogu ovog zapisnika oznake: KLASA:400-01/22-01/06, URBROJ:2181-7-03-01/1-22-2.

**Ad 6/**

PRIJEDLOG ODLUKE O ZADUŽENJU GRADA OMIŠA ZA PROJEKT MODERNIZACIJE I REKONSTRUKCIJE JAVNE RASVJETE ENERGETSKI UČINKOVITOM JAVNOM RASVJETOM

Gradonačelnik je dostavio prijedlog Odluke zaduženju Grada Omiša za projekt modernizacije i rekonstrukcije javne rasvjete energetski učinkovitom javnom rasvjetom, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Mei Smailagić, voditeljica odsjeka za proračun i računovodstvo izvijestila je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA donijeta

**O D L U K A**

**o zaduženju Grada Omiša za projekt modernizacije i rekonstrukcije javne rasvjete**

**energetski učinkovitom javnom rasvjetom**

sa tekstom kao u prilogu ovog zapisnika oznake KLASA:402-05/22-01/34, URBROJ:2181-7-03-01/1-22-2.

**Ad 7/**

PRIJEDLOG ODLUKE O NAČINU PRUŽANJA JAVNE USLUGE

SAKUPLJANJA KOMUNALNOG OTPADA NA PODRUČJU GRADA OMIŠA

Gradonačelnik je dostavio prijedlog Odluke o načinu pružanja javne usluge sakupljanja komunalnog otpada na području Grada Omiša, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Leonardo Ljubičić, direktor Peovica d.o.o. Omiš, izvijestio je u ovom predmetu.

 U otvorenoj raspravi sudjelovali su:

**Karlo Vukasović –** ponovno želi skrenuti pozornost na pitanje frekvencije otpasa za stanovnike u zaobalju, a naročito iznajmljivačima. Zaista je premalo jednom tjedno u ljetnim mjesecima odvoziti otpad. Stav MOST-a Omiš je da odgodimo donošenje ove Odluke dok Ministarstvo ne donese drugačiji zakon.

Leonardo Ljubičić – mišljenja je da Odluku treba donijeti, a i dalje raditi na tomu da Ministarstvo poradi na izmjeni zakona. Što se tiče frekvencije odvoza, to je komercijalno pitanje, odnosno više zaposlenih ljudi, više kamiona, resursa... O tome moramo još poraditi sa gradonačelnikom. Pokušavamo naći optimalno rješenje odnosno da napravimo zadovoljavajuću uslugu s najmanjim mogućim troškom.

Gradonačelnik – o učestalosti odvoza stalno razgovaramo, imamo sela u kojima ima puno iznajmljivača (Gata, Tugare, Naklice..) i moramo poraditi na tome da tu situaciju sa odvozom popravimo (odvoz dva puta tjedno).

**Dino Belošević –** sporan je članak 11. Odluke - jasni su mu financijski okviri no moramo naći optimalan model odvoza koji će funkcionirati na terenu. Jako je ružna slika neodvezenog otpada ..oko kontejnera.. svakako odvoz treba biti učestaliji.

Također bi trebalo poraditi na tome da i npr. Lučka uprava dijelom sufinancira odvoz otpada, a ne svo povećanje cijene usluge prebacit na korisnike.

Gradonačelnik – u izradi je novi projekt prikupljanja odvojenog otpada (papir, staklo, plastika..) – cilj nam je da maknemo sa zelenih otoka otvorene kontejnere za te frakcije (jer se u njih ubacuje miješani otpad) i da uvedemo kamion koji će ići po naseljima po unaprijed utvrđenom rasporedu i prikupljati od građana odvojeni otpad.

Nakon zaključenja rasprave predsjedavatelj je prijedlog dao na glasovanje potom je utvrđeno da je sa 9 glasova ZA, 1 glasom PROTIV i 1 glasom SUZDRŽAN donijeta

**O D L U K A**

**o načinu pružanja javne usluge sakupljanja komunalnog otpada na području Grada Omiša**

sa tekstom kao u prilogu ovog zapisnika oznake KLASA:363-01/22-01/236, URBROJ:2181-7-05-01/1-22-05.

**Ad 8/**

PRIJEDLOG ODLUKE O DOPUNI ODLUKE

O UREĐENJU PROMETA NA PODRUČJU GRADA OMIŠA

Gradonačelnik je dostavio prijedlog Odluke o dopuni Odluke o uređenju prometa na području Grada Omiša te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela, izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA donijeta

**O D L U K A**

**o dopuni Odluke o uređenju prometa na području Grada Omiša**

sa tekstom kao u prilogu ovog zapisnika oznake KLASA:340-01/22-01/30, URBROJ:2181-7-05/1-22-2.

**Ad 9/**

PRIJEDLOG ODLUKE O GRANICAMA MJESNIH ODBORA NA PODRUČJU GRADA OMIŠA

Gradonačelnik je dostavio prijedlog Odluke o granicama mjesnih odbora na području Grada Omiša, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom premetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA donijeta

**O D L U K A**

**o granicama mjesnih odbora na području Grada Omiša**

sa tekstom kao u prilogu ovog zapisnika oznake KLASA:014-02/22-01/01, URBROJ:2181-7-01/22-01.

**Ad 10/**

PRIJEDLOG ODLUKE O RASPISIVANJU IZBORA

ZA ČLANOVE VIJEĆA MJESNIH ODBORA NA PODRUČJU GRADA OMIŠA

Gradonačelnik je dostavio prijedlog Odluke o raspisivanju izbora za članove vijeća mjesnih odbora na području Grada Omiša, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Ivo Tomasović, gradonačelnik, izvijestio je u ovom premetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA donijeta

**O D L U K A**

**o raspisivanju izbora za članove vijeća mjesnih odbora na području Grada Omiša**

sa tekstom kao u prilogu ovog zapisnika oznake KLASA:024-05/22-01/01, URBROJ:2181-7-03/1-22-2.

**Ad 11/**

PRIJEDLOG ODLUKE O OSNIVANJU VIJEĆA ZA KULTURU GRADA OMIŠA

Gradonačelnik je dostavio prijedlog Odluke o osnivanju Vijeća za kulturu Grada Omiša, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom premetu.

U otvorenoj raspravi sudjelovali su:

**Dino Belošević** – hoće li novoimenovani članovi kulturnog vijeća primati naknadu i koliku?

Đeki Stanić – imati će naknadu kao i članovi radnih tijela Gradskog vijeća.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA donijeta

**O D L U K A**

**o osnivanju Vijeća za kulturu Grada Omiša**

sa tekstom kao u prilogu ovog zapisnika oznake KLASA:024-02/22-01/03, URBROJ:2181-7-04/1-22-2.

**Ad 12/**

PRIJEDLOG ZAKLJUČKA O SKLAPANJU ANEKSA BR. 6. UGOVORA O NAČINU I UVJETIMA SUFINANCIRANJA PROGRAMA DJEČJEG VRTIĆA „ČAROBNI PIANINO“ SPLIT OJ OMIŠ

Gradonačelnik je dostavio prijedlog Zaključka o sklapanju aneksa br. 6 Ugovora o načinu i uvjetima sufinanciranja programa dječjeg vrtića „Čarobni pianino“ Split OJ Omiš, te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom premetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA donijet

**Z A K LJ U Č A K**

**o sklapanju aneksa br. 6. Ugovora o načinu i uvjetima sufinanciranja programa**

**Dječjeg vrtića „Čarobni pianino“ OJ Omiš**

sa tekstom kao u prilogu ovog zapisnika oznake KLASA:402-04/22-01/11, urbroj:2181-7-04/1-22-4.

**Ad 13/**

PRIJEDLOG ZAKLJUČKA O SKLAPANJU DODATKA BR. 4.

SPORAZUMA O NAČINU I UVJETIMA SUFINANCIRANJA PROGRAMA PREDŠKOLSKOG ODGOJA I OBRAZOVANJA S OPĆINOM ZADVARJE

Gradonačelnik je dostavio prijedlog Zaključka o sklapanju dodatka br. 4. Sporazuma o načinu i uvjetima sufinanciranja programa predškolskog odgoja i obrazovanja s Općinom Zadvarje, te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom premetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je sa glasova donijet

**Z A K LJ U Č A K**

**o sklapanju dodatka br. 4. Sporazuma o načinu i uvjetima sufinanciranja programa predškolskog odgoja i obrazovanja s Općinom Zadvarje**

sa tekstom kao u prilogu ovog zapisnika oznake KLASA:601-01/22-01/09, URBROJ:2181-7-04/1-22-5.

**Ad 14/**

PRIJEDLOG ZAKLJUČKA O SKLAPANJU SPORAZUMA

O NAČINU I UVJETIMA SUFINANCIRANJA PROGRAMA PREDŠKOLSKOG ODGOJA I ORAZOVANJA S OPĆINOM BRELA

Gradonačelnik je dostavio prijedlog Zaključka o sklapanju Sporazuma o načinu i uvjetima sufinanciranja programa predškolskog odgoja i obrazovanja s Općinom Brela, te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom premetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je sa glasova donijet

**Z A K LJ U Č A K**

**o sklapanju Sporazuma o načinu i uvjetima sufinanciranja**

**programa predškolskog odgoja i obrazovanja s Općinom Brela**

sa tekstom kao u prilogu ovog zapisnika oznake KLASA:601-01/22-01/08, URBROJ:2181-7-04/1-22-6.

**Ad 15/**

IZVJEŠĆE O RADU GRADONAČELNIKA ZA RAZDOBLJE SIJEČANJ – LIPANJ 2022.g.

Gradonačelnik je dostavio Izvješće o radu gradonačelnika Grada Omiša za razdoblje siječanj-lipanj 2021. te predložio Gradskom vijeću njegovo prihvaćanje.

Pisani materijal uz ovu točku dostavljen je svim članovima Vijeća.

U otvorenoj raspravi sudjelovao nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je sa 9 glasova ZA i 2 glasa SUZDRŽAN donijet

**Z A K LJ U Č A K**

**po Izvješću o radu Gradonačelnika Grada Omiša**

1. Prihvaća se Izvješće o radu Gradonačelnika Grada Omiša za razdoblje siječanj – lipanj

 2022.g.

2. Ovaj Zaključak objaviti će se u Službenom glasniku Grada Omiša.

**Ad 16/**

PRIJEDLOG ZAKLJUČKA O PRIJEDLOG ZA RAZRJEŠENJE I IMENOVANJE

MRTVOZORNIKA NA PODRUČJU GRADA OMIŠA

Gradonačelnik je dostavio prijedlog Zaključka o prijedlogu za razrješenje i imenovanje mrtvozornika na području Grada Omiša, te predložio Gradskom vijeću njegovo donošenje.

Pisani materijal uz ovu točku uručen je svim članovima Vijeća prije početka sjednice.

Đeki Stanić, pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi nitko nije sudjelovao. Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA donijet

**Z A K LJ U Č A K**

**o prijedlog za razrješenje i imenovanje mrtvozornika na području Grada Omiša**

I.

Predlaže se Županijskoj skupštini Splitsko dalmatinske županije da razriješi dužnosti mrtvozornika za područje Grada Omiša doktora medicine Marka Gudelja, zbog ostavke na osobni zahtjev.

II.

Predlaže se Županijskoj skupštini Splitsko dalmatinske županije da danom razrješenja dosadašnjeg mrtvozornika prema t. I. ovog Zaključka, za mrtvozornike na području Grada Omiša imenuje:

* doktoricu medicine Marinu Klarić,
* doktoricu medicine Brankicu Božinović Vranić i
* doktora medicine Tomislava Božinovića Karauza

III.

Ovaj Zaključak stupa na snagu idućeg dana nakon dana objave u Službenom glasniku Grada Omiša.

Završeno u 21.10 sati

VODITELJICA ZAPISNIKA PREDSJEDNIK GRADSKOG VIJEĆA

Ružica Jerčić Zvonko Močić, dr.med.